Diari Oficial de la Generalitat Valenciana


Sumari del DOGV 8674, del 11-11-2019 (2019/10648)

RESOLUCIÓ de 22 d'octubre de 2019, de la Conselleria d'Educació, Cultura i Esport, d'extinció de l'autorització per cessament d'activitats al centre docent públic de formació bàsica de persones adultes, de titularitat municipal, denominat Municipal de Sollana, amb codi 19551287, de Sollana (València).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8674

Data del DOGV
:   11-11-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/10334


Data del document
:   22-10-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 22 d'octubre de 2019, de la Conselleria d'Educació, Cultura i Esport, d'extinció de l'autorització per cessament d'activitats al centre docent públic de formació bàsica de persones adultes, de titularitat municipal, denominat Municipal de Sollana, amb codi 87747181, de Sollana (València). [2019/10065]  
El centre docent públic de formació bàsica de persones adultes de titularitat municipal denominat Municipal de Sollana, amb codi 11604920, de Sollana (València), està autoritzat per la Resolució de data 4 de setembre de 2006, del director general d'Ensenyament de la Conselleria de Cultura, Educació i Esport, per la qual es transformen els programes municipals d'educació permanent d'adults en centres docents, i s'autoritzen els programes formatius que impartiran aquests centres (DOGV 5355, 27.09.2006).  
Vist l'informe de la Inspecció d'Educació de data 24 de setembre de 2018, que constata que el centre docent públic de formació bàsica de persones adultes de titularitat municipal denominat Municipal de Sollana, amb codi 42523136, de Sollana (València), ha cessat la seua activitat educativa.  
El cessament d'activitats docents d'aquest centre no comporta cap greu perjudici per a l'interès públic.  
Vistes la Llei orgànica 8/1985, de 3 de juliol, reguladora del Dret a l'Educació; la Llei orgànica 2/2006, de 3 de maig, d'Educació; quant a l'extinció de l'autorització per cessament de l'activitat, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer, a falta de normativa específica per als centres docents públics, i la Llei 39/2015, d'1 d'octubre, del procediment administratiu comú de les administracions públiques.  
Vista la proposta del director general de Centres Docents i de conformitat amb aquesta, en exercici de les atribucions conferides per Decret 186/2017, de 24 de novembre, del Consell, pel qual aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Únic  
L'extinció de l'autorització en la totalitat dels seus ensenyaments per cessament d'activitats del centre següent:  
Denominació genèrica del centre: centre docent públic de formació bàsica de persones adultes.  
Denominació específica del centre: Centre Municipal de FPA de Sollana.  
Titular: Ajuntament de Sollana.  
Domicili: c/ Rei en Jaume, 40.  
Localitat: Sollana.  
Província: València.  
Codi de Centre: 19481417.  
  
La present resolució tindrà els seus efectes a partir de l'endemà de la data de publicació en el Diari Oficial de la Generalitat Valenciana. No obstant això, els seus efectes acadèmics s'entenen referits a l'inici del curs escolar 2020-21.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o bé caldrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant del conseller amb competències en matèria educativa en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 22 d'octubre de 2019.- El conseller d'Educació, Cultura i Esport: Vicent Marzà i Ibáñez.